Lyöttilä

Lyöttilä on kylä Iitissä. Se sijaitsee Pyhäjärven ja Urajärven välissä, Iitin kunnan itäosassa Kirkonkylän koillispuolella.Lyöttilä – Iitin kunta  Lyöttilän rekisterikylään kuuluvat myös Metsäkylän, Anjavaisen ja Nirvisen kylät, ja se ulottuu etelässä Valtatielle 12 saakka. Lyöttilä rajautuu lounaassa Iitin kirkonkylään, lännessä Kauramaahan, Sitikkalaan ja Väärttiin, etelässä Niinimäkeen ja Radansuuhun sekä idässä ja pohjoisessa Kouvolan kaupunkiin, Kuusankosken ja Jaalan suuralueisiin. Lyöttilä on pääosin maaseutumaista aluetta, jossa on jonkinverran maataloutta. Kylässä sijaitsee Kuusankosken seurakunnan Pytynlahden kesäkoti. Lyöttilän postinumeroalueen (47540 Lyöttilä) väkiluku oli 165 vuonna 2024.Paavo (Postinumeroalueittainen avoin tieto) – Tilastokeskus

 Lähteet 

Kirjallisuutta
 Mukula, Jaakko & Mäkelä, Anneli: Lyötistä Lyöttiläksi: erään kaakkoishämäläisen kylän vanhinta asutushistoriaa. Suomen maataloustieteellinen seura, Helsinki 1977. 

Luokka:Iitin kylät